Visa (kugiran)

Visa merupakan kumpulan rock Malaysia yang ditubuhkan pada 1991. Mereka mencipta nama dalam industri muzik tanah air dengan lagu hit "Untukmu Selamanya" menerusi album pertama eponim mereka pada 1992.

Berasal dari Terengganu,  ahli kumpulan ini terdiri daripada Rohisham Hashim (Sham, vokal), Zulkarnain Mat Nor (Joe, gitar utama), Mazli Zainal (Mazli, gitar irama), Ibrahim Mat Nor (Imm, gitar bes) dan Tengku Mohd Zainuddin Tengku Dalam (Kudin, dram).

Sejarah
Pada tahun 1991, empat sekawan yang sama-sama bersekolah di Terengganu iaitu Sham, Joe, Imm dan Kudin yang menubuhkan kumpulan Visa telah berhijrah ke Kuala Lumpur dalam misi mereka untuk menjadi artis rakaman. Melalui penulis lirik Allahyarham Seri Bayu dan Datuk Jake Abdullah (mantan ketua pegawai eksekutif Astro Radio), mereka yang pada ketika itu tinggal di Ampang telah diperkenalkan kepada Mazli yang kemudiannya menjadikan Visa lima orang anggota. Mereka kemudiannya menandatangani kontrak rakaman selama lima tahun dengan Happy Records, sebuah syarikat rakaman yang telah melahirkan beberapa artis terkenal tanahair seperti Fauziah Latiff.

Bersama Happy Records, Visa telah menghasilkan tiga album studio iaitu Visa (1993), Dalam Gerimis (1994) dan Ilham (1995). Mereka kemudiannya mengeluarkan satu album kompilasi iaitu The Best Of Visa di bawah label EMI pada tahun 1997.

Keahlian

1991-1994
 Sham - vokal
 Joe - gitar utama
 Mazli - gitar irama
 Imm - gitar bes
 Kudin - dram

1995
 Sham - vokal
 Joe - gitar utama
 Murad - gitar irama
 Imm - gitar bes
 Kudin - dram

2019
 Sham - vokal
 Joe - gitar utama
 Mazli/Malee - gitar irama
 Imm - gitar bes
 Kudin - dram

Diskografi
 Album studio 
 Visa (1993)
 Dalam Gerimis (1994)
 Ilham (1995)

 Album kompilasi 
 The Best Of Visa (1997)

Trivia
 Vokalis kumpulan Visa, Sham turut menceburi bidang lakonan sama ada dalam filem, drama mahupun telefilem. Antara filem yang dibintanginya ialah Putera (1994), Debu-Debu Kasih (1995), Kad Cinta (1995) dan Gemerlapan (1997).Farihad Shalla Mahmud (7 Oktober 2019). Sham Visa tak pernah menyesal Berita Harian. Dicapai pada 26 Oktober 2019.
 Sham juga pernah bekerja dalam sektor minyak dan gas di perairan Terengganu selama 10 tahun selepas Visa tidak aktif dalam industri muzik.
 Joe (gitar utama) dan Imm (gitar bes) adalah adik-beradik.
 Joe merupakan nadi utama kepada Visa kerana banyak mencipta lagu untuk kumpulan ini. Joe juga pernah memikul tanggungjawab sebagai pengarah muzik di konsert-konsert besar selain menjadi pemuzik undangan untuk persembahan dan rakaman muzik artis-artis lain.
 Joe yang kini dikenali sebagai Ustaz Zul bekerja sepenuh masa di TV AlHijrah di studio pasca audio untuk rakaman serta adunan audio & muzik untuk program-program di stesen tersebut.
 Joe juga pernah menjadi gitaris gantian untuk kumpulan rock ternama Malaysia, Iklim selepas pengunduran Umarul daripada kumpulan tersebut.
 Pemain dram, Kudin kini bertugas di unit kebudayaan Dewan Bandaraya Kuala Lumpur (DBKL) sebagai pemuzik dan pengarah muzik.
 Kesemua anggota kumpulan Visa berasal dari Terengganu kecuali pemain gitar keduanya, Mazli atau Malee yang berasal dari Ipoh, Perak.

 Rujukan 

Kategori:Kumpulan muzik Malaysia
Kategori:Kumpulan rock Malaysia
Kategori:Kumpulan-kumpulan rock dari Terengganu
Kategori:Kumpulan muzik ditubuhkan pada tahun 1992